CELEX: 62017TB0124
Language: hu
Date: 2018-03-05 00:00:00
Title: T-124/17. sz. ügy: A Törvényszék 2018. március 5-i végzése – Estamede kontra EKB („Szerződésen kívüli felelősség — Gazdaság- és monetáris politika — EKB — A görög államadóság átütemezése — A mérnökök és építési vállalkozók nyugdíjalapját kezelő görög közjogi szerv részvétele — A saját érdek vagy a kártérítéshez való jog átruházásának hiánya — Alaki követelmények megsértése — Nyilvánvaló elfogadhatatlanság”)

30.4.2018   
            
            
               HU
            
            
               Az Európai Unió Hivatalos Lapja
            
            
               C 152/35
            
         A Törvényszék 2018. március 5-i végzése – Estamede kontra EKB
   (T-124/17. sz. ügy) (1)
   
   ((„Szerződésen kívüli felelősség - Gazdaság- és monetáris politika - EKB - A görög államadóság átütemezése - A mérnökök és építési vállalkozók nyugdíjalapját kezelő görög közjogi szerv részvétele - A saját érdek vagy a kártérítéshez való jog átruházásának hiánya - Alaki követelmények megsértése - Nyilvánvaló elfogadhatatlanság”))
   (2018/C 152/44)
   Az eljárás nyelve: görög
   
      Felek
   
   
      Felperes: Enosi Syntaxiouchon Tameiou Asfaliseon Michanikon kai Ergolipton Dimosion Ergon (Estamede) (Athén, Görögország) (képviselő: P. Miliarakis ügyvéd)
   
      Alperes: Európai Központi Bank (EKB) (képviselők: A. Koutsoukou és K. Laurinavičius meghatalmazottak, segítőjük: H.-G. Kamann ügyvéd)
   
      Az ügy tárgya
   
   A Görög Köztársaság adósságcsere-ajánlatával összefüggésben a Görög Köztársaság által kibocsátott vagy teljes mértékben garantált forgalomképes adósságinstrumentumok elfogadhatóságáról szóló, 2012. március 15-i 2012/153/EU határozatnak (HL 2012. L 77., 19. o.) az EKB által történő elfogadása, valamint a görög államadósság átütemezéséhez kapcsolódóan az EKB által meghozott egyéb intézkedések miatt az Eniaios Foreas Koinonikis Asfalisis (EFKA) és – konkrétabban a mérnökök és építési vállalkozók szakmai ágazata, a Tameio Syntaxeon Michanikon kai Ergolipton Dimosion Ergon (TSMEDE) (Tomeis Michanikon Ergolipton Dimosion Ergon) –, valamint a később nyugdíjba vonult biztosítottak által állítólagosan elszenvedett károk megtérítése iránt az EUMSZ 268. cikk alapján benyújtott kérelem
   
      A végzés rendelkező része
   
   
               1)
            
            
               A Törvényszék a keresetet mint nyilvánvalóan elfogadhatatlant elutasítja.
            
         
               2)
            
            
               A Törvényszék az Enosi Syntaxiouchon Tameiou Asfaliseon Michanikon kai Ergolipton Dimosion Ergont (Estamede) kötelezi a költségek viselésére.
            
         
      (1)  HL C 151., 2017.5.15.